iraklixyz/georgian-wikipedia-cleaned huggingface dataset:
ცის ნაჭერი

„ცის ნაჭერი“ — კინოსტუდია „არმენფილმის“ 1980 წლის ფილმი, რომლის რეჟისორია ჰენრიხ მალიანი. ფილმი გადაღებულია ვაჰან ტოტოვენცის მოთხრობის - „ცისფერი ყვავილების“ მიხედვით.

სიუჟეტი
ფილმი ხარბერდში გაზრდილ ობოლი თორიკის შესახებ მოგვითხრობს.

მორცხვი ბიჭი, თორიკი, დეიდის და მისი ხელოსანი ქმრის მზრუნველობის ქვეშ იზრდება. თორიკი იზრდება და ბორდელის გოგონაზე დაქორწინდება. ქალაქი მას ვერ აპატიებს, მაგრამ ახალგაზრდა მამაკაცი მონდომებას და გამბედაობას იჩენს საკუთარი ბედნიერებისთვის.

როლებში
ფრუნზიკ მკრტჩიანი - გრიგორ-აღა
სოფიკო ჭიაურელი – ტურვანდა, თორიკის დეიდა და დედობილი
გალინა ბელიაევა - ანჟელა
აშოტ ადამიანი - თორიკი
არმენ კუიუმჯიანი - თორიკი ბავშვობაში
გალია ნოვენცი - ჰოვაკიმის ცოლი
აზატ შერენცი - მღვდელი
ლეონარდ სარქისოვი - პარიკმახერი
ალექსანდრე გალიბინი - საშა

პრიზები და ჯილდოები
სოფიკო ჭიაურელმა შესრულებული როლისთვის სომხეთის სსრ-ის სახალხო არტისტის წოდება მიიღო.
ფილმი სან რემოს კინოფესტივალზე მოხვდა.
1981 წელს ვილნიუსის მე-14 საკავშირო კინოფესტივალზე ჰენრიხ მალიანმა მიიღო ჯილდო საუკეთესო სარეჟისორო ნამუშევრისთვის. საუკეთესო მუსიკალური გადაწყვეტისთვის პრიზი ფილმის კომპოზიტორ ტიგრან მანსურიანს გადაეცა, კინოფესტივალის ყველაზე მომხიბვლელ მსახიობად კი თორიკის როლის შემსრულებელი, მსახიობი აშოტ ადამიანი.
პრემიერა ერევანში - 1980 წლის 10 ოქტომბერს
პრემიერა მოსკოვში - 1980 წლის მაისში
შეტევა ტიტანზე (სერიალი)

შეტევა ტიტანზე — იაპონური ბნელი ფანტასტიკის ჟანრის ანიმე სერიალი, რომელიც ადაპტირებულია ჰაჯიმე ისაიამას ამავე სახელწოდების მანგას სერიიდან. სერიალის პრემიერა შედგა 2013 წლის 7 აპრილს და დასრულდა 2023 წლის 5 ნოემბერს. ის გავიდა -ზე (პირველი ორი სეზონი) და (მესამე და მეოთხე სეზონი). ჩრდილოეთ ამერიკაში სერიალი გადიოდა -ზე, -სა და -ზე. თავდასხმა ტიტანზე ასევე გავიდა შეერთებულ შტატებში -ის პროგრამულ ბლოკზე.

პოსტაპოკალიფსურ სამყაროში, სადაც კაცობრიობის ნაშთები ცხოვრობენ კედლების მიღმა და იცავენ მათ გიგანტური ჰუმანოიდური ტიტანებისგან, სერიალის სიუჟეტი ვითარდება მთავარი გმირის ერენ იეგერის და მისი მეგობრების მიკასა აკერმანისა და არმინ არლერტის გარშემო. სერიალის დასაწყისში კოლოსალური ტიტანი არღვევს მათი მშობლიური ქალაქის კედელს, ტიტანები ანადგურებენ ქალაქს და ჭამენ ერენის დედას. შურისძიების განზრახვით, ერენი უერთდება ელიტარულ სადაზვერვო რაზმს, რომლებიც იბრძვიან ტიტანების წინააღმდეგ. სიუჟეტი აღწერს ერენის მოგზაურობას სადაზვერვო კორპუსთან ერთად, სადაც ისინი იბრძვიან ტიტანების წინააღმდეგ მათი წარმოშობისა და ისტორიის გამოძიების დროს.

2013 წელს დებიუტის შემდეგ, -მა მიიღო საყოველთაოდ კრიტიკოსების დადებითი შეფასება, მრავალი აღიარება და ითვლება ყველა დროის ერთ-ერთ საუკეთესო ანიმე სერიალად. კრიტიკოსებმა და მაყურებელმა შეაქეს შოუ მისი სიუჟეტის, ანიმაციის და მოქმედებების თანმიმდევრობით. ანიმე ცნობილია თავისი უზარმაზარი გლობალური პოპულარობით, რომელიც წარმოდგენილია, როგორც მნიშვნელოვანი ფაქტორი ახალი თაობისთვის ანიმეს გასაცნობად.

სერიალის მიმოხილვა
1 სეზონი
პირველ სეზონში, მთავარი გმირი, ერენ იეგერი, მოწმეა, როგორ კვდება მისი დედა მას შემდეგ, რაც კოლოსალურმა ტიტანმა ქალაქის კედელი დაანგრია და ტიტანები ქალაქში შეიჭრნენ. ეს ხდება ერენის მოტივაცია, განავითაროს თავისი საბრძოლო უნარები ტიტანებთან საბრძოლველად. მოგვიანებით, ერენს თავად ტიტანი ჭამს, მაგრამ აღმოაჩენს, რომ მას შეუძლია ტიტანად გარდაქმნა, გააკონტროლოს იგი და იბრძოლოს ისე, როგორც ადამიანმა. ერენი სწავლობს, თუ როგორ გამოიყენოს თავისი ახლად აღმოჩენილი ძალები ტიტანებთან საბრძოლველად და აგრძელებს ვარჯიშს, რადგან უფრო მეტი ტიტანი უტევს მის სამშობლოს.

2 სეზონი
მეორე სეზონში, მთავარი პერსონაჟები, რომლებიც შეუერთდნენ სადაზვერვო რაზმს და იწყებემ ბრძოლა მას შემდეგ რაც ტიტანებმა კვლავ განახორციელეს თავდასხმა და ბრძოლის პერიოდში გამოიკვლიეს ტიტანების ნამდვილი ბუნება.

3 სეზონი
ორნაწილიან მესამე სეზონში, დაზვერვის რაზმები ნადირობენ, რადგან იპოვონ ერენის მსგავსი კიდევ ერთი ტიტანი. მოგვიანებით ისინი იცავენ თავიანთ მშობლიურ ქალაქს სისხლიანი ბრძოლების სერიაში უძლიერესი ტიტანების წინააღმდეგ. ამის შემდეგ, დამანგრეველი ბრძოლებისგან თავზარდაცემული, სადაზვერვო რაზმის წევრები აღმოაჩენენ სიმართლეს თავიანთი სამყაროსა და ზოგადად კაცობრიობის შესახებ.

4 სეზონი
სერიალის მეოთხე სეზონი, დაყოფილია ოთხ ნაწილად და ქვესათაურით , ვითარდება ოთხი წლის შემდეგ, რაც ერენი და მისი თანამემამულეები გაიგებენ მთელ სიმართლეს სამყაროს შესახებ. პერსონაჟების ახალი კასტი, მტრის ელიტარული მეომრების ნაწილია, რომელიც იბრძვის სკაუტთა კორპუსის წინააღმდეგ, რადგან თითოეული მხარე ცდილობს დაიცვას თავისი სახლი და იდეალები. ამავე დროს, ერენი აყალიბებს დამანგრეველ გეგმას, რათა გაათავისუფლოს თავისი სამშობლო ყველა მტრისგან.
საბა გოგლიჩიძე

საბა გოგლიჩიძე (დ. 25 ივნისი, 2004) — ქართველი ფეხბურთელი. საქართველოს ეროვნული ნაკრებისა და ინგლისური „უოტფორდის“ (იჯარით „უდინეზედან“) მცველი.

საკლუბო კარიერა
გოგლიჩიძემ პროფესიონალური კარიერა ქუთაისის „ტორპედოში“ დაიწყო, რომლის შემადგენლობაშიც ეროვნული ლიგის 30 მატჩში მიიღო მონაწილეობა.

2024 წელს „ემპოლიში“ გადავიდა. მისი დებიუტი „ემპოლის“ ძირითად გუნდსა და იტალიის სერია -ში 2024 წლის 31 აგვისტოს შედგა. „ბოლონიასთან“ სტუმრად, „სტადიო რენატო დალ'არაზე“ ( ') გამართული მესამე ტურის შეხვედრა, რომელიც ფრედ 1–1 დასრულდა, გოგლიჩიძემ სასტარტო შემადგენლობაში დაიწყო და შეუცვლელად ითამაშა.

2025 წლის 31 აგვისტოს საბა გოგლიჩიძემ „უდინეზეს“ ფორმით სადებიუტო მატჩი იტალიის სერია -ში, სტუმრად „ინტერის“ წინააღმდეგ ჩაატარა. საქართველოს ნაკრების მცველი მოედანზე შესვენების შემდეგ შევიდა და აღმავლობით ითამაშა. მისმა გუნდმა ჩემპიონთა ლიგის ფინალისტი და იტალიის ვიცე-ჩემპიონი ანგარიშით 2–1 დაამარცხა.

სანაკრებო კარიერა
2022 წლიდან იცავდა საქართველოს სხვადასხვა ასაკობრივ ნაკრებთა ღირსებას. რაც შეეხება საქართველოს ეროვნულ ნაკრებს, მისი დებიუტი ეროვნულ გუნდში 2024 წლის 7 სექტემბერს, ერთა ლიგის გათამაშების ფარგლებში, ჩეხეთის ეროვნული ნაკრების წინააღმდეგ შედგა, როდესაც მატჩის 88-ე წუთზე გიორგი გველესიანი შეცვალა. მატჩი მიხეილ მესხის სტადიონზე გაიმართა და მასპინძელთა გამარჯვებით 4–1 დამთავრდა.

მეორედ ეროვნული გუნდის მაისურით 2025 წლის 20 მარტს ითამაშა, როდესაც უეფა-ს ერთა ლიგის ლიგის საპლეიოფო დაპირისპირებაში, საქართველოს ეროვნული ნაკრები სომხეთს ესტუმრა და მეტოქე ანგარიშით 3–0 დაამარცხა. გოგლიჩიძემ შეხვედრა მაღალ დონეზე ჩაატარა, შეუცვლელად ითამაშა და საქართველოს ნაკრებს დამაჯერებელ გამარჯვებაში დაეხმარა — „ყველა მომენტში ბოლომდე ვიბრძოდი. მით უმეტეს, საქართველოს ნაკრების მაისურით. ეს თავისთავად სულ ასე იქნება. იდეაში დღეს იყო ჩემი დებიუტი. ბედნიერი ვარ, რომ გავიმარჯვეთ და კარი მშრალად შევინახეთ. მადლობა ბიჭებსა და გულშემატკივრებს გვერდში დგომისთვის. გადავერთვები შემდეგ თამაშზე, გაგვიხარდა დამაჯერებელი გამარჯვება, მაგრამ საქმე ბოლომდეა მისაყვანი“, — ასეთი კომენტარი გააკეთა ქართველმა მცველმა აღნიშნულ შეხვედრასთან დაკავშირებით.

საკლუბო სტატისტიკა
სანაკრებო სტატისტიკა
სანაკრებო მატჩები და გოლები
მიღწევები
საკლუბო
ტორპედო ქუთაისი
საქართველოს თასი: 2022
ტრამპლინი

ტრამპლინი ( < < ) — საგანგებო სპორტული ნაგებობა, რომელიც გამიზნულია სპორტსმენის საფრენი გზის გასადიდებლად თხილამურებით, წყალში, აგრეთვე მძლეოსნობასა და აკრობატიკაში ხტომის დროს.

თხილამურებით სახტომი ტრამპლინი ხელოვნური მთის მსგავსი ნაგებობაა, რომელიც შედგება სასტარტო ბაქნების, გორაკის (სიმაღლე 20-80 მ, სიგრძე — 60-110 მ, სიგანე — 3-4 მ, დახრის კუთხე — 27-38°), მოსაწყვეტი მაგიდის (სიგანე — 4-6 მ, სიმაღლე — 1-4 მ), დასახტომი გორაკისა (სიგანე — 15-20 მ) და გასაჩერებელი მოედნისაგან. ტრამპლინის საერთო სიმაღლე სასტარტო ბაქნიდან გაჩერების მოედნამდე ჩვეულებრივ 1.5-ჯერ აღემატება ხტომის საანგარიშო სიგრძეს თავისი სიმძლავრით (ხტომის საანგარიშო სიგრძის მიხედვით). ტრამპლინი შეიძლება იყოს სასწავლო (20 მ-მდე), მცირე (20-50 მ), საშუალო (50-70 მ), დიდი (70-90 მ) და ფრენისათვის განკუთვნილი (120 მ ზევით). წლის უთოვლო პერიოდში ტრამპლინზე სახტომად იყენებენ ხელოვნურ (სინთეზურ) საფარს. ოლიმპიურ თამაშებში და მსოფლიო ჩემპიონატების დროს ასპარეზობები ტარდება 70-90 მ ტრამპლინზე. საქართველოში, დაბა ბაკურიანში, აშენებულია ამ ტიპის საერთაშორისო სტანდარტის 2 ტრამპლინი.

წყლის თხილამურებით სახტომი ტრამპლინი. დამრეცი, დახრილი, გლუვზედაპირიანი ფიცარნაგია. მისი სიგრძეა 6.4–6.7 მ (წყლის ზემოთ), სიგანე — 3.7-4.3 მ. ტრამპლინის (წყლის ზემოთ) მაგიდის ზედა გადანაჭერის სიმაღლეა 1.5-1.8 მ. ტრამპლინის დახრილი ნაწილი, რომლის სიგრძეა 1 მ, წყალში 0.3 მ სიღრმეზე შედის. ტრამპლინის მარჯვენა მხარეს გვერდითი ფარია. ტრამპლინი მაგრდება ღუზის 4 გვარლით.

წყალში სახტომი ტრამპლინი ასარეკლი დრეკადი ბაქანია (ფიცარი), რომლის სიგრძეა 4.8-5 მ, სიგანე — 0.5 მ. უპირატესად აკეთებენ ფიგურულპროფილიანი დურალუმინის შენადნობისაგან, აქვს ხორკლიანი ზედაპირი ან მასზე დამაგრებული ხის (ქოქოსის) ბილიკი. ტრამპლინის ფიცრის სიმაღლე წყლის ზედაპირიდან არის 1, 3, 5, 7, 10 მ.

სატანვარჯიშო ტრამპლინი დრეკადი, დახრილად დადგმული (მტკიცე საფუძკელზე) ფიცარია სატანვარჯიშო, აკრობატული და საწვრთნელი მძელოვნური ხტომების არეკვლის გასაძლიერებლად. ფიცარსა და საფუძველს შორის მაგრდება სოლი ან ზამბარა, რომელთა გადაადგილება ცვლის ფიცრის დრეკადობას.
ეოცენი

ეოცენი ( და ) — დედამიწის გეოლოგიური ეპოქა, პალეოგენური პერიოდის მეორე ეპოქა თანამედროვე კაინოზოურ ერაში. დაიწყო დაახლოებით 56 მილიონი წლის წინ და დასრულდა 33.9 მილიონი წლის წინ.

სახელწოდება „ეოცენი“ მომდინარეობს ძველი ბერძნულიდან. იგი მიღებულია სიტყვიდან „ეოსი“ , რომელიც ბერძნულ მითოლოგიაში განთიადის ქალღმერთის სახელწოდებაა, და სიტყვიდან „კაინოს“ , რაც ნიშნავს „ახალს“. სახელწოდება აღნიშნავს ეოცენში ახალი ფაუნის „განთიადს“, ანუ აღმოცენებას.

ისევე როგორც სხვა გეოლოგიურ ეპოქებში, მოვლენები, რომლებიც განსაზღვრავენ ეოცენის დასაწყისსა და დასასრულს, მკაფიოდ არის იდენტიფიცირებული, მაგრამ ჯერ კიდევ გაურკვეველია მათი ზუსტი თარიღები. ეოცენის დასაწყისი განსაზღვრა ხანმოკლე კლიმატურმა პერიოდმა, რომლის დროსაც ატმოსფეროში ნახშირბადის 13 იზოტოპის კონცენტრაცია განსაკუთრებით დაბალი იყო, ხოლო საშუალო გლობალური ტემპერატურა 27°-ს აღწევდა. დასასრული აღნიშნა ეოცენ-ოლიგოცენური გადაშენებამ, რომელიც სავარაუდოდ დაკავშირებულია ციმბირის ტერიტორიაზე რამდენიმე დიდი ზომის ბოლიდის ჩამოვარდნასთან.
ლავრენტი წულაძე

ლავრენტი წულაძე (დ. 1867, ჭანჭათი, ოზურგეთი — გ. 1923) — ქართველი ჟურნალისტი, პედაგოგი, წერა-კითხვის გამავრცელებელ საზოგადოებათა წევრი.

ბიოგრაფია
დაიბადა მღვდლის ოჯახში. დაამთავრა ოზურგეთის სასულიერო სასწავლებელი 1883 წელს. საკუთარი სკოლა დააარსა სოფელ სურებში. 1886 წლიდან გახდა გაზეთ „ივერიის“ კორესპონდენტი „ვერმიცანიშვილის“ ფსევდონიმით. ერთ-ერთი პირველთგან იყო, რომელმაც გადაჭრით დააყენა გურიაში სასოფლო-სამეურნეო სასწავლებლის დაარსების საკითხი. 1893 წელს ისიდორე რამიშვილთან და არსენ წითლიძესთან ერთად დააარსა გურიის სახალხო ბიბლიოთეკა. 1894 სექტემბრიდან ფოთში დააარსა სამრევლო სკოლა. 1896 წელს დაბრუნდა აკეთში და გახდა მღვდელი. 1917 წლამდე მუშაობდა ქართული ენისა და ლიტერატურის მასწავლებლად ფოთის ქალთა გიმნაზიაში და სამოქალაქო სასწავლებელში. განაგრძობდა კორესპონდენტობას იმდროინდელ ჟურნალ-გაზეთებში, განსაკუთრებით ხშირად ათავსებდა წერილებს სახალხო განათლების საკითხებზე ჟურნალ „განათლებაში“. 1917 წელს გადავიდა მშობლიურ სოფელში და განაგრძო მასწავლებლად მუშაობა აკეთის უმაღლეს-დაწყებით სკოლაში, იყო ამ სკოლის გამგე.

საბჭოთა ოკუპაციის შემდეგ დააპატიმრეს და ოზურგეთის ციხეში ჩასვეს. ციხიდან გათავისუფლებული ნაჯახების დარტყმით მოკლეს კომუნისტებმა ტყეში შეშის შეგროვების დროს.
ღრუბლები (2020 წლის ფილმი)

ღრუბლები — 2020 წელს გადაღებული ამერიკული ფილმი, რომელიც აერთიანებს ბიოგრაფიულ, რომანტიკულ, მუსიკალურ და დრამატულ ელემენტებს და მიმართულია თინეიჯერი აუდიტორიისკენ. ფილმის რეჟისორი და პროდიუსერია ჯასტინ ბალდონი, ხოლო სცენარი ეკუთვნის კარა ჰოლდენს, რომელმაც ის შექმნა პატრიკ კოპკასა და კეისი ლა სკალასთან ერთად. ფილმი შთაგონებულია ლაურა სობიეჩის წიგნით იფრინე ოდნავ მაღლა. მთავარ როლებში არიან: ფინ არგუსი, საბრინა კარპენტერი, მედისონ აიზმენი, ნივ კემპბელი, ტომ ევერეტ სკოტი, ლილ რელ ჰაუერი.
ფილმი გვიამბობს მინესოტელი მოზარდის, ზაკ სობიეჩის ამბავს, რომელსაც ოსტეოსარკომა აღმოაჩნდა და სიცოცხლის ბოლო დღეებში გადაწყვიტა, მუსიკოსობის ოცნებას გაჰყოლოდა.

ღრუბლები აშშ-ში გამოვიდა +-ის მიერ, 2020 წლის 9 ოქტომბერს.

სიუჟეტი
ჩვიდმეტი წლის ზაკ სობიეჩი არის მხიარული საშუალო სკოლის უფროსკლასელი დაუმუშავებელი მუსიკალური ნიჭით. მაგრამ უფროსი კლასის დაწყებიდან რამდენიმე კვირაში, სწორედ მას შემდეგ, რაც პაემანზე დაპატიჟა თავისი დიდი ხნის სიმპათია, ზაკის სამყარო თავდაყირა დგება, როცა იგებს, რომ მისი კიბო რომელსაც მეორედ დაუსვეს დიაგნოზი ოსტეოსარკომა, ბავშვებში ძვლის კიბოს იშვიათი ფორმა, მაგრამ ამჯერად ის ტერმინალურია, გავრცელდა და მხოლოდ ექვსი თვის სიცოცხლის პერსპექტივა დარჩა. დარჩენილი შეზღუდული დროით, ის და მისი საუკეთესო მეგობარი და თანაავტორი, სემი, გადაწყვეტენ მიჰყვნენ თავიანთ ოცნებებს და ბოლოს და ბოლოს შექმნან ალბომი.

მათ არ იციან, რომ მალე ვირუსულ მუსიკალურ ფენომენად იქცევიან. მაგრამ დროის ამოწურვასთან ერთად, ზაკი უპირისპირდება რეალობას, რომ მიუხედავად იმისა, როგორ გაატარებს თავის დროს, ის ატკენს იმ ადამიანებს, ვინც ყველაზე მეტად უყვარს, მათ შორის ეიმის, მისი ცხოვრების სიყვარულს. როცა ზაკის ჯანმრთელობის მდგომარეობა უარესდება, მას უწევს რთული გადაწყვეტილებების მიღება იმის შესახებ, თუ როგორ გაატაროს დრო და რაც უფრო მნიშვნელოვანია, ვისთან ერთად. საბოლოოდ, ის აღმოაჩენს, რომ გამოსამშვიდობებლის საუკეთესო გზა მუსიკაა და იბადება მისი ჰიტ-სიმღერა .

ცხოვრების ორმაგობის გაუფილტრავი, გულისამაჩუყებელი და ლამაზი ხედვით, რომელიც აღმაფრენის მომგვრელ მუსიკაზეა მორგებული, ზაკის შთამაგონებელი ისტორია არის მოწმობა იმისა, თუ რა შეიძლება მოხდეს, როცა იწყებ ცხოვრებას ისე, თითქოს ყოველი დღე შენი უკანასკნელი იყოს.

მუსიკა
+ -მა შეასრულა თავისი პირველი მხატვრული შენაძენი, ღრუბლები, დაახლოებით 17 წლის ზაკ სობეჩმა, რომელიც 2013 წლის მაისში იშვიათი ძვლის კიბოთი გარდაცვალებამდე ჩამოაყალიბა ჯგუფი და ჩაწერა ჰიტ სინგლი „.“

„ღრუბლები“ მოხვდა 100-ში და გახდა ჰიტი დიდ ბრიტანეთში, კანადასა და საფრანგეთში, ასევე დაიკავა ნომერ 1 ადგილი -ზე.

როლებში
ფინ არგუსი — ზაკ სობიეკი
ნივ კემპბელი — ლორა სობიეკი
საბრინა კარპენტერი — სემი ბრაუნი
მედისონ აისმანი — ემი ადამლე
ტომ ევერეტ სკოტი — რობ სობიეკი
ლილ რელ ჰოვერი — მისტერ უივერი
სამერ ჰ. ჰოუელი — გრეისი
ვივიენ ენდიკოტ-დაგლასი — ელი
დილან ევერეტი — სემი
ჯეისონ მრაზი — ჯეისონ მრაზი
ტაირონ ბენსკინი — ექიმი
ბენჯამინ ელი — ელი
აიდა ირგა — ტესა
ლუის ოლივა — ჰიპ აგენტი
მორგანა მოგენტი — ჯეინი
მიტჩელ კლიუსნერი — მიჩი
ემილი ბალდონი — -ის რეპორტიორი
იაანი კინგ მონდშეინი — ადგილობრივი რეპორტიორი
მილენ დინ-რობიკი — ონკოლოგი
ემი მარტინეზ-ზალსე — თინეიჯერი გოგო
თენგიზ ბაქანიძე

თენგიზ ბაქანიძე (დ. 15 მაისი, 1928) — ქართველი ექიმი, მეცნიერი

ბიოგრაფია
დაამთავრა თბილისის სახელმწიფო სამედიცინო ინსტიტუტის სანიტარულ - ჰიგიენური ფაკულტეტი 1949 წელს.

1950 წელს იყო ადლერის სანეპიდსადგურის სანიტარული ექიმი; 1951–1954 წლებში ასპინძის სანეპიდსადგურის ეპიდემიოლოგი; 1954–1960 წლებში თბილისის რესპუბლიკური სანეპიდსადგურის ეპიდემიოლოგი, მთავარი ექიმი; 1960–1964 წლებში თბილისის სამედიცინო პარაზიტოლოგიის ინსტიტუტის უმცროსი მეცნიერ–თანამშრომელი; 1972 წლიდან ამავე ინსტიტუტის ბრუცელოზის ეპიდემიოლოგიის განყოფილების გამგე; 1978–1982 წლებში ჯანდაცვის სამინისტროს მთავარი ეპიდემიოლოგი. ავტორია 52 სამეცნიერო ნაშრომის, რომლებიც ეხება ბრუცელოზის ავადობის, ჰელმინთოზებთან ბრძოლის ორგანიზაციას.

1970 წელს დაიცვა საკანდიდატო დისერტაციის თემა - "ანკილოსტომიტოზის ეპიდემიოლოგიის მკურნალობის და იმუნოდიაგნოსტიკის ზოგიერთი საკითხი საქართველოში".

ჯილდოები
1999 - ღირსების მედალი
ვაკიჯვრის განძი

ვაკიჯვრის განძი — ძვ. წ. – საუკუნეების ბრინჯაოს ნივთების განძი. აღმოჩენილია 1936 წელს სოფ. ვაკიჯვარში (ოზურგეთის მუნიციპალიტეტი), ადგილ ქორბუდეში.

განძის შემადგენლობაში იყო კოლხური ცული (დ. ქორიძისეული კლასიფიკაციით — სახეობის), დაზიანებული წალდი, ბრტყელი ცულის ნატეხი, სამი თოხი, სეგმენტისებური იარაღის ნატეხები; შუბისპირი, სატეხი (თუ ბრტყელი ცული), 24 ზოდი. 1960 წელს სოფელში აღმოჩნდა ძვ. წ. ათასწლეულის დასასრულის – ათასწლეულის ნახევრის მშვილდსაკინძი, იგი ერთწილადია, მშვილდი შემკულია წიწვისებური ორნამენტით. მასალა ინახება ოზურგეთის ისტორიულ მუზეუმში.
გულნაზ ისმაილოვა

გულნაზ ისმაილოვა (; დ. 18 ოქტომბერი, 1960, ბაქო) — აზერბაიჯანის სახალხო არტისტი (2018).

ბიოგრაფია
გულნაზ ისმაილოვა დაიბადა ბაქოში 1960 წელს. დაამთავრა ბაქოს მუსიკალური აკადემიის საშემსრულებლო (ფორტეპიანო) და ვოკალური ფაკულტეტები. იყო მუსიკის შემსრულებელთა ამიერკავკასიის კონკურსის ლაურეატი (1985) და ბულბულის სახელობის ვოკალისტთა საერთაშორისო კონკურსის დიპლომატი (1997).

1994 წლიდან ასწავლის ბაქოს მუსიკალურ აკადემიაში. არის სოლო სიმღერისა და საოპერო მომზადებისა და ფორტეპიანოს განყოფილების მასწავლებელი. 2001 წლიდან არის აზერბაიჯანის ოპერისა და ბალეტის სახელმწიფო თეატრის სოლისტი. თეატრში მუშაობის დროს ნიჭიერმა ვოკალისტმა ბრწყინვალე როლები შეასრულა მთელ რიგ ეროვნულ და კლასიკურ საოპერო სპექტაკლებში.
2006 წელს მიენიჭა აზერბაიჯანის რესპუბლიკის დამსახურებული არტისტი, ხოლო 2018 წლის 27 მაისს მიენიჭა აზერბაიჯანის სახალხო არტისტის საპატიო წოდება.
დავუდ ახუნდოვი

დავუდ აღა ოღლუ ახუნდოვი (, დ. 14 თებერვალი , 1918 , ბაქო - 2003 ) — აზერბაიჯანელი არქიტექტორი და არქიტექტურის ისტორიკოსი, აზერბაიჯანის ისტორიის არაერთი კონცეფციის ავტორი.

ბიოგრაფია
1942 წელს დაამთავრა აზერბაიჯანის სახელობის ინდუსტრიული ინსტიტუტი. 1968 წელს დაიცვა დისერტაცია, ხოლო 1980 წელს დოქტორანტურა თემაზე „არქიტექტურის განვითარების თავისებურებები ძველ აზერბაიჯანში. მისი კავშირები და ურთიერთგავლენა ძველი აღმოსავლეთის ქვეყნებთან“. ხელმძღვანელობდა აზერბაიჯანის სამოქალაქო საინჟინრო ინსტიტუტის „არქიტექტურული სტრუქტურებისა და ძეგლების რესტავრაციის“ განყოფილებას. აზერბაიჯანსა და რუსეთში 100-ზე მეტი შენობის არქიტექტორი გახლავთ.

პროფესორმა დავუდ ახუნდოვი მრავალი სამეცნიერო ნაშრომის ავტორია, რომელიც დაკავშირებულია ძველი კავკასიური ალბანეთის კულტურასა და ხელოვნებასთან.
ელდოსტ ბაირამოვი

ელდოსტ ალოვსატ ოღლი ბაირამოვი (; დ. 25 იანვარი, 1947, ჩოლ არაბი, ქურდამირის რეგიონი) — აზერბაიჯანელი გამომცემელი, აზერბაიჯანის სახალხო არტისტი (2016), პროგრესის მედლის ლაურეატი (2008).

ცხოვრება და საქმიანობა
ელდოსტ ბაირამოვი დაიბადა 1947 წლის 25 იანვარს ქურდამირის რაიონის სოფელ ჩელიარაბში. 1965 წელს ჩაირიცხა აზერბაიჯანის პედაგოგიური ინსტიტუტის ისტორიის ფაკულტეტზე, სადაც დაამთავრა სწავლა 1969 წელს. ისტორიის მასწავლებლის კარიერა ახსუს რაიონის სოფელ ილხიძიში დაიწყო.

1972 წლის აპრილში ელდოსტ ბაირამოვი აზერბაიჯანის ტელერადიომაუწყებლობის კომიტეტში (ამჟამად სახელმწიფო ტელევიზიისა და რადიოს მაუწყებლობის დახურული სააქციო საზოგადოება) დაიბარეს, სადაც მუშაობა დაიწყო. ამჟამად წარმატებით აგრძელებს დიქტორის საქმიანობას.
ელნარა კარიმოვა

ელნარა კარიმოვა — ცნობილი აზერბაიჯანელი ქორმეისტერი, აზერბაიჯანის სახალხო არტისტია (2018). თურქული „ორფეონის“ კამერული გუნდისა და -ის დიდი გუნდის სამხატვრო ხელმძღვანელი და მთავარი დირიჟორია.

ცხოვრება
ელნარა კარიმოვა ასაფ ზეინალის სახელობის მუსიკალურ სკოლაში სწავლობდა. 1988 წელს გახდა აზერბაიჯანის სახელმწიფო საგუნდო კაპელის სამხატვრო ხელმძღვანელი.

2018 წლის 27 მაისს მიენიჭა აზერბაიჯანის სახალხო არტისტის საპატიო წოდება.

მისი მეუღლე ტარლან გულიევი აზერბაიჯანის სახელმწიფო კამერული ორკესტრის მევიოლინეა. ამჟამად მუშაობს ოპერაში თურქეთში. ჰყავს ვაჟი.
ელშან მანსუროვი

ელშან მანსუროვი (; დ. 30 დეკემბერი, 1962) — აზერბაიჯანელი მუსიკოსი, ქამანჩას შემსრულებელი, აზერბაიჯანის რესპუბლიკის სახალხო არტისტი (2020).

ცხოვრება
ელშან მანსუროვი დაიბადა 1962 წლის 30 დეკემბერს ქალაქ სუმგაიტში. 2000 წლიდან კონსერვატორიაში ასწავლის ქამანჩას ხელოვნების საიდუმლოებებს. მანსუროვი სწავლობდა აზერბაიჯანის სახელმწიფო კონსერვატორიაში.

1986 წლიდან მუშაობდა მომღერალ ალიმ გასიმოვთან. იგი აზერბაიჯანული მუღამების პოპულარიზაციას მსოფლიოს მრავალ ქვეყანაში ეწეოდა.

2002 წლიდან არის ჰოლანდიაში მოღვაწე მსოფლიო ანსამბლის „ატლასის“ წევრი. 2004-2006 წლებში მან კონცერტები გამართა ევროპის რამდენიმე ქვეყანაში „აზერბაიჯანულ“ მუღამ ჯგუფთან ერთად.

2006 წლიდან მჭიდროდ არის ჩართული პროექტში „მარადიული მუღამი“. ის არის იუნესკოს შირვანშაჰების სასახლეში გამართული მუღამის კონცერტების კოორდინატორი. 2007 წელს მიენიჭა „აზერბაიჯანის რესპუბლიკის დამსახურებული არტისტის“ წოდება. 2020 წლის 30 დეკემბერს მას მიენიჭა „აზერბაიჯანის რესპუბლიკის სახალხო არტისტის“ საპატიო წოდება აზერბაიჯანში ეროვნული მუსიკალური განათლების განვითარებისთვის გაწეული სამსახურისთვის..
ვამიგ მამედალიევი

ვამიგ მამედალი ოღლუ მამედალიევი (; დ. 9 ივნისი, 1946, ბაქო) — გამოჩენილი აზერბაიჯანელი მუსიკოსი, პროფესორი, აზერბაიჯანის რესპუბლიკის სახალხო არტისტი (2018).

ბიოგრაფია
ვამიგ მამედალი ოღლუ მამედალიევი დაიბადა 1946 წლის 9 ივნისს ბაქოს სოფელ ქურდხანში.

1953–1964 წლებში სწავლობდა სოფელ ქურდხანის 113-ე საშუალო სკოლაში. 1963 წელს მამადალიევმა მშობლიურ სოფელში დააარსა ხალხური საკრავების ანსამბლი „ბაჰარი“. 1967–1972 წლებში მუშაობდა ამავე კლუბში სამხატვრო ხელმძღვანელად და რეჟისორად.

1971 წელს კულტურის მუსიკალური კოლეჯის დამთავრების შემდეგ მამედალიევი მუშაობდა თარის მასწავლებლად (1971–1993), შემდეგ კი გახდა წამყვანი მასწავლებელი და ასოცირებული პროფესორი ბაქოს მუსიკალურ აკადემიაში (1988–2001).

1996–97 წლებში მისი ალბომები დიდი ტირაჟით იყო ევროპის ქვეყნებში. წარმატებით გამოდიოდა და გამართა კონცერტები ირანში, თურქეთში, ერაყში, დანიაში, რუსეთში, უკრაინასა და სხვა ქვეყნებში.

ვამიგ მამადალიევი აქტიურად მონაწილეობს აზერბაიჯანის კულტურულ ცხოვრებაში, მათ შორის სხვადასხვა კონცერტებში, სატელევიზიო გამოსვლებში, ტურებსა და ფესტივალებში. ის უკრავდა ისეთ ცნობილ შემსრულებლებთან, როგორებიც არიან იაგუბ მამედოვი, ჰაჯიბაბა ჰუსეინოვი, აბულფათ ალიევი, არიფ ბაბაევი, ჯანელი აქბაროვა, აგახან აბდულაევი, ალიმ გასიმოვი, ზაჰიდ გულიევი და სხვები.
გონსანამა (ეკვადორი)

გონსანამა — მცირე ზომის ქალაქი ეკვადორში, ლოხის პროვინციაში, გონსანამის კანტონის ადმინისტრაციული ცენტრი. მდებარეობს ქვეყნის სამხრეთ ნაწილში, ლოხიდან 81 კმ-ში, ზღვის დონიდან 1980 მეტრზე.

ქალაქის სახელწოდება მომდინარეობს ეკვადორის მკვიდრი ენებიდან: ესპანური და კეჩუას ენიდან. „გონსა“ ადგილობრივი თემის ბელადის სახელიდან მომდინარეობს, ხოლო დაბოლოვება „ნამა“, მომდინარეობს სიტყვიდან „მუნამა“ ან სიტყვიდან „ანამა“ , „რაც წყლის ღმერთისაგან რჩეულს“ ნიშნავს.

კოლონიზაციამ დიდი უკმაყოფილება გამოიწვია ადგილობრივ მოსახლეობაში, 1822 წლის 17 თებერვალს ქალაქმა თავისუფლება მოიპოვა და დამოუკიდებლობის დეკლარაცია გამოსცა.

თავდაპირველად, გონსანამა ლოხის კანტონის სოფელი იყო. 1943 წლის 30 სექტემბერს იგი ოფიციალურად გამოცხადდა ქალაქად და ეკვადორის კანტონად.
ალანიის არქეოლოგიური მუზეუმი

ალანიის არქეოლოგიური მუზეუმი — არქეოლოგიური მუზეუმი თურქეთის ქალაქ ალანიაში. მუზეუმი დაყოფილია ორ განყოფილებად, სადაც წარმოდგენილია არქეოლოგიური და ეთნოგრაფიული არტეფაქტები. იგი შეიცავს უამრავ კერამიკულ, მარმარილოს, ბრინჯაოს და მინის ნაჭრებს და მოზაიკას ელინისტური, რომაული და ბიზანტიური პერიოდებიდან. განსაკუთრებით აღსანიშნავია საუკუნის ბრინჯაოს ქანდაკება ჰერკულესი, რომლის სიმაღლეა 52 სანტიმეტრი. მუზეუმი დაარსდა 1967 წელს და გარემონტდა 2012 წელს.

ისტორია
მუზეუმი დაარსდა 1967 წელს. მუზეუმის გახსნის დროს ექსპონატები გადმოიტანეს ანკარის ანატოლიის ცივილიზაციების მუზეუმიდან. ეს არტეფაქტები განეკუთვნებოდა ადრე ბრინჯაოს ხანას, ურარტული, ფრიგიისა და ლიდიის პერიოდებს. მუზეუმს საჩუქრად გადაეცა ლაერტესში ჩატარებული გათხრების არტეფაქტები. ორ სექციაში წარმოდგენილია არქეოლოგიურ და ეთნოგრაფიულ არტეფაქტებთან დაკავშირებული ექსპონატები. მუზეუმის კოლექციებში შესულია ელინისტური, რომაული და ბიზანტიური პერიოდის საგნები. დამატებითი გამოფენა მოიცავს მართლმადიდებელი ბერძნების ეპიგრაფიკასა და დეკორატიულ არტეფაქტებს ალანიის წმინდა გიორგის ეკლესიიდან; ნავიგაციასთან დაკავშირებული ექსპონატები, როგორიცაა ხმელთაშუა ზღვის ფსკერიდან ამოღებული ამფორებით დატვირთული გემის მოდელი, რომლებიც გამოიყენებოდა ნავთობის გადასაზიდად, და ბრინჯაოსგან დამზადებული კონტეინერი, რომელიც მორთული იყო მითიური პეგასის ქანდაკებით.

შემოგარენი
მუზეუმს გარს აკრავს ბაღი, სადაც განთავსებულია დიდი რაოდენობით არტეფაქტები, რომლებიც დაკავშირებულია რომაული პერიოდის, სელჩუკების, ოსმალეთისა და თურქეთის რესპუბლიკური პერიოდის დაკრძალვის ისლამურ პრაქტიკასთან. ღია მოედანს აქვს ექსკლუზიური ფრთა, რომელშიც გამოფენილია რომაელების სასოფლო-სამეურნეო პრაქტიკასთან დაკავშირებული ექსპონატები, მათ შორის ზეთის დამზადების იარაღი, რომლებიც გამოიყენებოდა ძველ ხმელთაშუა ზღვის რეგიონში.
გიული მეგრელიშვილი

გიული მეგრელიშვილი (დ. 1 მაისი, 1943, ბორჯომი) — ქართველი ექიმი, მეცნიერი.

ბიოგრაფია
1966 წელს დაამთავრა თბილისის სახელმწიფო სამედიცინო ინსტიტუტის პედიატრიული ფაკულტეტი.

1967–1969 წლებში თბილისის ბავშვთა №2 საავადმყოფოს ექიმი პედიატრი. 1969–1971 წლებში თბილისის სახელმწიფო სამედიცინო ინსტიტუტის ბავშვთა სნეულებათა პროპედევტიკისა და საფაკულტეტო პედიატრიის კათედრის უფროსი ლაბორანტი. 1971–1997 წლებში ამავე კათედრის ასისტენტი. 1997 წლიდან დოცენტი. ავტორია 52 სამეცნიერო ნაშრომის და 4 მონოგრაფიის.

1980 წელს დაიცვა საკანდიდატო დისერტაციის თემა — „სისხლის სისტემის მონოფუნქციონალურ მაჩვენებელთა მნიშვნელობა გლომერულონეფრიტის დროს ბავშვებში.“